[Meeste gelees] Top 10 fotogalerye van 2015 | Maroela Media
Niks vertel 'n storie beter as 'n prentjie nie. Hier volg die gewildste fotogalerye wat in 2015 op Maroela Media verskyn het. Kyk hier na foto's van die brande op die oewer van die Vaalrivier; 'n WhatsApp-groep wat boere gehelp het om boewe vas te trek; en die groot skade wat die eerste reën in November vanjaar veroorsaak het.
Talle luukse huise op die oewer van die Vaalrivier aan die Vrystaatse kant is in puin gelê toe 'n brand ontstaan het.
Etlike boere in die Schweizer-Reneke-gebied in Noordwes het saamgestaan en die lewe vir ses verdagtes bitter moeilik gemaak en dit alles te danke aan 'n WhatsApp-groep wat 'n 20-jarige boer twee jaar gelede begin het.
'n Emosionele en hartverskeurende toneel het op die plaas Vaalbank, buite Bronkhorstspruit, afgespeel waar Duncan Nyawo, die stapper teen plaasmoorde, sy naamgenoot, dr. Duncan Prinsloo, ontmoet het wat in 2008 die slagoffer van 'n wrede plaasaanval was.
Vyf mense is beseer, waarvan drie kritiek, in 'n ongeluk tussen ses motors en 'n swaarvoertuig op die R59 buite Vereeniging in Gauteng.
Die broodnodige reën wat in Gauteng en ander provinsies geval het, het ook erge hael- en waterskade in sekere gebiede tot gevolg gehad.
'n Skietgeveg tussen vermeende kapers en die polisie is glo die rede vir die dramatiese toneel wat hom in Lyttelton, Centurion afgespeel het.
Drie vermeende rowers het hul moses teëgekom toe hulle by die huis van 'n egpaar van Johannesburg, wat albei polisiespeurders is, wou inbreek.